Chok og sorg blandt medlemmerne i en muslimsk forening i Skælskør, hvor ukendte gerningsmænd i aftes anlagde bål udenfor en ejendom, som er under indretning til foreningshus og moské.

Læs også : VIDEO: Ny brand på asylcenter i Sverige

"Vi har været her de sidste fire år, år der har ikke været et spor af noget negativt" durmis durakovic, formand for skælskør romers multikulturel forening

Durmis Durakovic er talsmand for foreningen, der har hidtil har eksisteret uden problemer:

- Vi har været her de sidste fire år, år der har ikke været et spor af noget negativt, siger han.

Forsøgt sat i brand efter moské kom i medierne

Fire år uden problemer for foreningen "Skælskør Romers Multikulturel Forening," hvor borgere med serbisk-muslimsk baggrund kan samles.

Men så skrev lokale medier om, at ejendommen nu også skal indrettes til moské:

- I de sidste par dage har vi kunnet mærke, der har lydt negative stemmer. Folk rækker fingre og nogle er kommet forbi uden at sige hej og tager billeder i stedet for at komme tæt på, siger Durmis Durakovic.

"Man føler sig pludselig ikke velkommen, man føler, at man pludselig ikke hører til" durmis durakovic, formand for skælskør romers multikulturel forening

Læs også : Efter Charlie Hebdo: Boom i antimuslimske angreb

Og angrebet har sat sig i formanden:

- Man føler sig pludselig ikke velkommen, man føler, at man pludselig ikke hører til, forklarer han.

Politi: Vi ser alvorligt på sagen

På grund af undertonerne af fremmedfjendskab og religion, er politiet meget interesseret i henvendelser, siger vagtchef Henrik Karlsen:

- Selvfølgelig indgår det i vores overvejelser, og derfor ser vi også alvorligt på sagen, siger han.